File:Lawan Ahmad,Ali Nuhu and Ai'sha Tsamiya.jpg Kannywood ko Hausa Sinima, itace masana'antar fina-finai na Harshen Hausa da ke a arewacin Nijeriya.Cibiyar ta na a birnin Kano da kuma Sauran wasu jihohin Nijeriya kamar irin su Jos, Kaduna da dai sauran su. Kannywood sunan aro ne dake nufin Sinima ta Hausa. Wani bangare ne na babbar siliman Najeriya mai suna Nollywood, wanda ya ƙunshi sauran cibiyoyin shirya fina-finai na harsunan Najeriya da dama. Sunan "Kannywood" kalma ce da aka ƙirƙira daga kalmomi biyu; Kano da Hollywood - kamar dai cibiyar Fina-finai Kasar Amurka Hollywood. "Kannywood" ta samo asali ne daga ƙarshen shekarun 1990, lokacin da Sunusi Shehu na Mujallar Tauraruwa ya ƙirƙiri kalmar Kannywood sannan kalma tayi fice a matsayi sunan da ake kiran masana'antar a Arewacin Najeriya. An ƙirƙiri kalmar "Kannywood" a shekarar 1999, ,shekaru uku kafin ƙirƙiri kalmar Nollywood. Fim din hausa da sannu a hankali ya samo asali ne daga shirye-shiryen RTV Kaduna da gidan Radiyon Kaduna a cikin shekarun 1960. Ƙwararru kaman Dalhatu Bawa da Kasimu Yero suka fara gabatar da wasannin kwaikwayo wanda ya zama sananne ga masu sauraro a Arewa.